sursa foto – Hello, Bușteni

În urmă cu câțiva ani, redacția Gazeta Dâmboviței atrăgea atenția că Sfinxul trebuie apărat cu gard de turiștii care ori nu știu să citească, ori nu înțeleg semnificația indicatorului care interzice escaladarea monumentului. Din ce în ce mai mulți, aceștia urcă pe monumentul natural din piatră, care a căpătat forma pe care noi o vedem astăzi, prin eroziune eoliana (vânt) în mii de ani. Mai nou, turiștii nu se mai mulțumesc cu escaladarea. Sâmbătă, un brașovean a urcat cu o mașină de teren, 4×4, până la baza monumentului. Se pare că nici o autoritate nu i-a stat în drum, din moment ce a reușit această contraperformanță.